Diari Oficial de la Generalitat Valenciana


Sumari del DOGV 129, del 03-11-1983 (1983/802467)

DECRET 129/1983, de 24 d'octubre, del Consell de la Generalitat Valenciana, pel qual es regulada la Comissió de Consum de la Generalitat Valenciana.
----------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/10/24/129/dof/vci/html**

### Dades del document

Número de DOGV
:   129

Data del DOGV
:   03-11-1983

Secció del DOGV
:   DISPOSICIONS GENERALS

Número del document
:   1983/802467


Data del document
:   24-10-1983

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 129/1983, de 24 d'octubre, del Consell de la Generalitat Valenciana, pel qual és regulada la Comissió de Consum de la Generalitat Valenciana.  
La Generalitat, una vegada completades les transferències, tindrà competències en matèria de defensa del consumidor i de l'usuari, com recull l'article 34, 5, de l?Estatut d'Autonomia de la Comunitat Valenciana. Atés que el tema de Consum afecta diferents Conselleries, amb la dispersió de funcions consegüent entre distints òrgans de l'Administració Autonomica, que podría donar lloc a actuacions paral leles i divisió d'esforços, la Generalitat, amb voluntat de realitzar una decidida política de consum en la nostra Comunitat, i a fi de coordinar-ne les competències, crea la Comissió de Consum de la Generalitat, que s'adscriu a la Presidència d'aquesta a través de la Direcció General d'Acló Cívica, d'acord amb el que disposa l'article 16, 1, de l'Estatut d'Autonomia i els articles 7 i 23 del Reglament de Règim Interior del Consell i l?article 28 del Reglament de Règim Intern de la Generalitat Valenciana.   
En atenció a aquests motius i a les disposicions legals esmentades,   
DECRETE:   
Article primer  
Es crea la Comissió de Consum de la Generalitat, adscrita a la Presidència d'aquesta.   
Article segon  
Són funcions de la Comissió de Consum:   
a) Coordinar la politica de defensa del consumidor i de l'usuari, d'acord amb les competències assumides per les distintes Conselleries.   
b) Estudiar les competències que, en matèria de consum, hagen de ser transferides de l'Administració de l'Estat a la Comunitat Autònoma Valenciana.   
c) Proposar a la Presidència de la Generalitat Valenciana l'assignació de competències en aquesta matèria a les diferents Conselleries i d'altres òrgans de l'Administració Autonomica Valenciana.   
d) Emetre informes sobre tots els assumptes que, afectant el consumidor, li siguen sotmesos per la Presidència de la Generalitat Valenciana, així com sobre tota disposició general que regule matèries referents al consum.   
e) Actuar com a març informatiu de les accions, competències, funcions i programes de cada Direcció General d'aquesta Comissió.   
Article tercer  
1. La Comissió estarà integrada per les Direccions Generals que tinguen competències o funcions assignades en matèria de consum.   
2. Mentre no siga modificat l'estat actual d'assignació de competències o funcions als distints Departaments del Consell, la Comissió estarà integrada per:   
- El Director General d'Acció Cívica, de la Presidència.  
-El Director General de Comerç i Consum, de la Conselleria d'Indústria, Comerç i Turisme.   
-El Director General de la Salut, de la Conselleria de Sanitat, Seguretat Social i Treball.   
- El Director General de la Producció Agrària, de la Conselleria d'Agricultura, Pesca i Alimentació.   
-Qualsevol altra Direcció General que la Comissió considere convenient per a temes específics.   
3. La Presidència de la Comissió serà exercida pel Director General d'Acció Cívica de la Presidència.   
4. La Secretaria de la Comissió serà exercida rotativament pels membres d'aquesta, llevat del President.   
Article quart  
1. La Comissió serà convocada pel President, fent constar en la convocatòria l'Ordre del Dia.   
2. Del resultat de la sessió, en prendrà acta la Secretaria de la Comissió, amb indicació dels assistents, data i acords adoptats.   
3. L'acta corresponent a cada reunió ha de ser signada pel Secretari de la Comissió, amb el vist-i-plau del President d'aquesta.   
4. La Comissió esta regulada, quant al funcionament, pel que disposa la legislació vigent.   
Article cinqué  
Per a la realització de les seues funcions, la Comissió podrà ser assistida per un Consell Assessor, integrat per persones de reconegut prestigi i especialització en el tema de què es tracte en cada cas, o en matèria general de Consum. Aquest Consell Assessor tindrà caràcter consultiu i no vinculant; els membres seran designats pel President de la Comissió, a proposta d'aquesta.   
Article sisé  
La Comissió podrà encarregar la realització de treballs, estudis o informes en temes específics de la seua competència.   
DISPOSICIONS FINALS  
Primera.-La Presidència podrà dictar normes en desplegament i aplicació d'aquest Decret.   
Segona.-Aquest Decret entrarà en vigor l'endemà de la publicació al Diari Oficial de la Generalitat Valenciana.   
DISPOSICIO DEROGATORIA  
Queda derogat el Decret 33/1983, de 21 de març, del Ple del Consell, pel qual era creada la Comissió de Consum de la Generalitat Valenciana.   
València, a 24 d'octubre de 1983.   
El President de la Generalitat,  
JOAN LERMA I BLASCO  
El Conseller de la Presidència,  
RAFAEL BLASCO I CASTANY


Còpia Permalink ELI